Strollañ a ra kengevredad « Kendalch » kelchioù keltiek Breizh, re er maez eus Breizh, hag ivez lazoù-kanañ. Chomet eo strollad Penn ar Bed feal dan harzhoù hag e vod neuze an holl strolladoù zo  e Kerne hag e Leon, un tregont bennak a gevredigezhioù, kelchioù keltiek, kevredigezhioù dañs ha lazioù-kanañ. Dastum a ra, delcher a ra ha kas a ra war-raok ar glad dañsoù ha sonerezh o toujañ dar stummoù hengounel ha sevenadurel, e-giz ar gwiskamantoù da skouer. Ne vir ket ouzh ar gevredigezh da gas war-raok emdroadurioù, e keñver korollerezh war al leurenn da skouer, evit delcher bev an hengoun. Kenstrivadeg broadel dañsoù Breizh a zo deut da vezañ unan eus elfennoù pouezusañ da frammañ buhez ar  chorollerezh e Breizh. Goulenn a ra digant ar strolladoù kaout ijin ha bezañ aketus war al leurenniñ en ur zelcher reolennoù strizh e-keñver teknikoù diazez an dañsoù hengounel.